Transilvania, câștigată de PNL după primele rezultate. Care sunt schimbările față de alegerile din 2016.
Alegerile parlamentare 2020 s-au încheiat. Doar 5.793.015 din cei 18.191.396 români cu drept de vot aşteptaţi la urne au votat. Prezența la vot în țară este de 31.84%. PSD a câștigat alegerile în 22 de județe, în timp ce PNL a câștigat în 13 județe, conform rezultatelor parțiale.
În Transilvania predomină culoarea galben, după primele rezultate ale alegerilor din 6 decembrie. Putem observa schimbări interesante în câteva județe din țară, față de rezultatele din 2016. Liberalii s-au impus în Maramureș, Bistrița-Năsăud, Sălaj, Bihor – județe care în 2016 au fost câștigate categoric de social democrați.PNL a obținut cele mai multe voturi și în Cluj, Sibiu și Alba, dar și în 2016 a avut cel mai bun scor în aceste județe. Aradul și Caraș-Severinul tot liberalii și le adjudecă. De asemenea, liberalii au reușit să obțină majoritate în fieful PSD din Vrancea, dar au obținut cele mai multe voturi și în Constanța și Giurgiu, județe, de asemenea dominate de social democrați, în ultimii ani.Ludovic Orban: "Puterea într-o societate aparține cetățenilor. Cu cât numărul celor care își exercită această putere de a delega unor reprezentanți destinul României pe o perioadă de patru ani de zile, cu atâta democrația este mai puternică și este mai reprezentativă.".